**Zmluva o nájme pozemkov**

**Prenajímateľ:**

 **Obec Zlaté Klasy zastúpená starostom obce**

 **Marekom Rigó**

 **/Ďalej len prenajímateľ/**

 **930 39 Zlaté Klasy, Poštová č. 550**

 **IČO: 305839 DIČ: 2021169018**

**Nájomca:**

 **Roland Nagy, nar. 14.11.1977**

 **/ďalej len nájomca/**

 **930 39 Čenkovce 177**

 **IČO: 40 810 747**

 sa dohodli:

**I. Predmet nájmu**

Časť pozemku – zastavané plochy a nádvoria – vedená na liste vlastníctva č. 832:

Katastrálne územie Parcela č. Výmera Rastice 863/11 218 m2

Prenajímateľ vyhlasuje, že je vlastníkom uvedených pozemkov a nič mu nebráni v uzatvorení tejto zmluvy.

**II. Doba nájmu**

Účastníci sa dohodli, že nájomná zmluva sa uzatvára na dobu neurčitú od 1.6.2019.

**III. Výška nájomného, splatnosť a spôsob platenia**

Zmluvné strany sa dohodli, že výška nájmu pozemku sa určí nasledovne:

 100,- € /slovom sto eur/ mesačne za celkovú prenajatú plochu.

**IV. Ukončenie nájmu**

Ukončenie nájmu sa môže uskutočniť:

a) Dohodou

b) Výpoveďou

Zmluvné strany si dohodli trojmesačnú výpovednú lehotu, ktorá sa bude počítať od prvého dňa mesiaca nasledujúceho po doručení výpovede. Prenajímateľ nesmie prenajať, ani užívať predmetné pozemky skôr ako nepríde k platnému ukončeniu tejto zmluvy.

**V. Iné práva a povinnosti**

Prenajímateľ sa zaväzuje počas trvania nájomného vzťahu zdržať sa akéhokoľvek konania, ktoré by nájomcu obmedzovalo v riadnom užívaní pozemku.

Nájomca sa zaväzuje zabezpečiť užívanie predmetu nájmu v súlade s jeho určením podľa predpisov o evidencií nehnuteľnosti, zaobchádzať s predmetom nájmu so starostlivosťou riadneho hospodára.

Prenajímateľ súhlasí s prípadnou výsadbou kultúry, na ktorý je pozemok prenajatý. V prípade prechodu vlastníctva prechádzajú na nového vlastníka všetky práva a povinnosti vyplývajúce z tejto zmluvy.

Obvyklé náklady pri bežnom užívaní prenajatého pozemku spojené s jeho udržiavaním v stave spôsobilom na užívanie účelu nájmu znáša nájomca.

Nájomca môže vykonať zmenu druhu pozemku alebo inú zmenu na pozemku iba so súhlasom prenajímateľa.

**VI. Záverečné ustanovenia**

Zmluvné strany sa dohodli, že všetky zmeny a doplnky tejto zmluvy sa vykonajú v písomnej forme.

Táto zmluva sa v neupravených otázkach spravuje Občianskym zákonníkom a ostatnými platnými právnymi predpismi vzťahujúcimi sa na predmet nájmu.

Spory z tejto zmluvy vyplývajúce sa zmluvné strany zaväzujú riešiť zmierom. V prípade, že nedôjde k uzatvoreniu zmieru, vo veci rozhodne príslušný súd.

Zmluva nadobúda účinnosť a platnosť jej podpísaním zmluvnými stranami.

Zmluvné strany si zmluvu prečítali, oboznámili sa s jej obsahom, jej obsahu porozumeli a prehlasujú, že zmluva nebola podpísaná v tiesni, ani pod nátlakom a je prejavom ich slobodnej, vážnej a ničím neobmedzenej vôle na znak čoho ju podpisujú.

 V Zlatých Klasoch dňa 31.5.2019

. ... ... ... ... ... ... ... ... ... ... ... ... .. ... ... ... ... ... ... ... ... ... ... ... ... ... prenajímateľ nájomca